CELEX: 31988R2246
Language: el
Date: 1988-07-19 00:00:00
Title: Κανονισμός (ΕΟΚ) αριθ. 2246/88 του Συμβουλίου της 19ης Ιουλίου 1988 που τροποποιεί τον κανονισμό (ΕΟΚ) αριθ. 989/84 περί καθορισμού επιπέδου εγγύησης για ορισμένα μεταποιημένα προϊόντα με βάση τα οπωροκηπευτικά

Avis juridique important

|

31988R2246

Κανονισμός (ΕΟΚ) αριθ. 2246/88 του Συμβουλίου της 19ης Ιουλίου 1988 που τροποποιεί τον κανονισμό (ΕΟΚ) αριθ. 989/84 περί καθορισμού επιπέδου εγγύησης για ορισμένα μεταποιημένα προϊόντα με βάση τα οπωροκηπευτικά  

Επίσημη Εφημερίδα αριθ. L 198 της 26/07/1988 σ. 0020 - 0020

ΚΑΝΟΝΙΣΜΟΣ ( ΕΟΚ ) αριθ . 2246/88 ΤΟΥ ΣΥΜΒΟΥΛΙΟΥ της 19ης Ιουλίου 1988 που τροποποιεί τον κανονισμό ( ΕΟΚ ) αριθ . 989/84 περί καθορισμού επιπέδου εγγύησης για ορισμένα μεταποιημένα προϊόντα με βάση τα οπωροκηπευτικά ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2242/88(2 ), και ιδίως το άρθρο 2 παράγραφος 3,  την πρόταση της Επιτροπής(3 ),  Εκτιμώντας :  ότι ο κανονισμός ( ΕΟΚ ) αριθ . 989/84(4 ), όπως τροποποιή-θηκε τελευταία από τον κανονισμό ( ΕΟΚ ) αριθ . 2244/88(5), καθιέρωσε επίπεδα εγγύησης για ορισμένα μεταποιημένα προϊόντα με βαση τα οπωροκηπευτικά, και ιδίως για τα μεταποιημένα προϊόντα με βάση τις  τομάτες;  ότι θα πρέπει να ληφθεί υπόψη η εξέλιξη, από το 1984, της αγοράς των μεταποιημένων προϊόντων με βάση τις τομάτες και να προσαρμοσθεί ανάλογα η κατανομή των ολικών ποσοτήτων σε συνάρτηση με το αντίστοιχο τμήμα κάθε μιας των κατηγοριών τελικού προϊόντος,   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Στο άρθρο 1 του κανονισμού ( ΕΟΚ ) αριθ . 989/84, η παρά - γραφος 1 αντικαθίσταται από το ακόλουθο κείμενο :  "1 .^ ίΕνα επίπεδο εγγύησης καθορίζεται, για κάθε περίοδο, για ποσότητα μεταποιημένων προϊόντων με βάση τις τομάτες που αντιστοιχεί σε 4^700^000 τόνους νωπής τομάτας .  Η ποσότητα αυτή κατανέμεται ως εξής :  -2^905^694 τόνοι για την παρασκευή τοματοπολτού,  -1^268^628 τόνοι για την παρασκευή ολόκληρων αποφλοιωμένων τοματών,  -525^678 τόνοι για την παρασκευή άλλων μεταποιημέ-νων προϊόντων με βάση τις τομάτες ." Αρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 19 Ιουλίου 1988 .  Για το ΣυμβούλιοΟ ΠρόεδροςΓ . ΠΟΤΤΑΚΗΣ  ( 1)ΕΕ αριθ . L 49 της 27 . 2 . 1986, σ . 1 .  ( 2)Βλέπε σελίδα 12 της παρούσας Επίσημης Εφημερίδας .  ( 3)ΕΕ αριθ . C 139 της 30 . 5 . 1988, σ . 66 .  ( 4)ΕΕ αριθ . L 103 της 16 . 4 . 1984, σ . 19 .  ( 5)Βλέπε σελίδα 17 της παρούσας Επίσημης Εφημερίδας .